રાજ્ય સરકાર, એક બ્રોકરેજ કંપની અને વીમા કંપની વચ્ચે ત્રિપક્ષીય સમજૂતીને પગલે આ પોલિસી ચાલુ કરાઇ હતી. રાજ્ય સરકારે ઇરડા માન્ય એક કંપની મેસર્સ ટ્રિનિટી રિઇન્શ્યોરેન્સ બ્રોકર્સ લિમિટેડને મેડિક્લેઇમ પોલિસીનું ડિઝાઇન અને અમલીકરણ કરવા માટે સાંકળી હતી. જોકે રાજ્ય સરકાર અને ટ્રિનિટી વચ્ચે હસ્તાક્ષર કરાયેલો સમજૂતી પત્ર વેબસાઇટ પર ડાઉનલોડ ન થતાં સમગ્ર મુદે શંકા ઊભી થઇ હતી.